JayJayThrowThrow/commonwealth-wiki-mix huggingface dataset:
Kawasan Stesen Tapak Maxis

Stesen Tapak (Base Station, BS) merupakan komponen antaramuka (interface) yang
menghubungkan Stesen Bergerak (Mobile Station, MS) dengan Pusat Pensuisan Bergerak
(Mobile Switching Center, MSC).

Satu stesen tapak boleh mempunyai unit kawalan kabin radio,sistem antena, bekalan kuasa dan pencawang data (data terminal). Sebilangan BS diperlukan untuk membekalkan perkhidmatan yang dapat meliputi kawasan pengembaraan pengguna selular.Satu kawasan dalam lingkungan beberapa BS yang disambung ke satu MSC digelar satu kawasan perkhidmatan (service area).

Maxis membahagikan kawasan perkhidmatan di Semenanjung Malaysia kepada empat
kawasan bergantung kepada lokasi geografinya, iaitu kawasan tengah (central region), selatan
(southern), utara (northern) dan timur (eastern).

Setiap kawasan ini mempunyai bilangan MSC yang berbeza bergantung kepada keamatan trafik dan kepadatan pengguna Maxis. Setakat November 1998, terdapat 7 MSC di kawasan tengah, 1 di selatan, 2 di utara. Tiada MSC di kawasan timur tetapi kebanyakan BS di timur disambung ke MSC di kawasan tengah.

Kebanyakan kawasan tapak bagi Maxis bertindak sebagai BS, tetapi sesetengah tapak
juga dilengkapi dengan Pengawal Stesen Tapak (Base Station Controller, BSC) atau Pusat Pensuisan Bergerak (Mobile Switching Center, MSC.
Beberapa tapak Maxis juga bertindak sebagai Pengulang (Repeater) bagi gelombang-micro atau
RF bagi GSM. Terdapat sejumlah 864 kawasan tapak bagi Maxis yang bertaburan di seluruh
kawasan liputan Semenanjung Malaysia sehingga akhir November 1998

Kategori:Telekomunikasi di Malaysia
Hantu air

Hantu air (juga termasuk Hantu laut) merupakan sejenis makhluk halus digelar mambang atau jin yang terdapat di dalam kawasan berair. Makhluk ini dianggap agak keras dan mampu membahayakan mereka yang bertembung dengannya.

Kebiasaannya ia dikatakan terapung-apung seperti batang kayu buruk, tetapi mampu melumpuhkan mereka yang tersentuh dengannya.

Selain itu, ia dikatakan mampu menjelma untuk mengusik mereka yang berada di pinggir air.

Dipercayai bahawa hantu air berasal daripada ilmu dan makhluk halus yang dibuang, dihanyutkan melalui sungai mengalir ke laut dengan menggunakan acak.

Air laut yang berkilauan dikatakan menunjukkan kehadirannya. Bagi menggelakkan gangguan bagi para nelayan dari hantu air (laut), satu upacara yang dikenali sebagai semah laut akan diadakan setiap tahun. Upacara ini juga dikenali sebagai puja pantai / main pantai.


Kategori:Mitologi Malaysia
Hantu Jepun

Alam Ghaib
Imej:Tiada
Hantu Jepun


Alam:Alam ghaib
Berbentuk fizikal:Ya
Mampu berubah bentuk:Tidak
Mampu menyerupai manusia:Ya
Menghisap darah:Tidak
Dipelihara:Tidak
Bermasyarakat :Tidak

Gambaran

Sejenis makhluk halus
yang hidup bebas.


Hantu Jepun merujuk kepada sebarang bayangan atau makhluk yang berpakaian seperti tentera Jepun. Selalunya ia dikaitkan dengan tempat-tempat di mana pernah dijadikan markas tentera semasa Perang Dunia II, semasa Jepun menawan Malaya.

Tempat yang selalu disebut-sebut sebagai kawasan yang dihantuinya adalah bangunan sekolah berasrama, pejabat kerajaan dan bangunan-bangunan penting yang ada semasa Perang Dunia II. Oleh itu, boleh dikatakan, hantu Jepun ini agak moden.

Selalunya ia dilihat sama ada bersenjatakan senapang atau pedang, tanpa berkepala atau kepalanya dipangku bersama-samanya.

Kadang kala, ia dikatakan berbaris lengkap bersenjata pada waktu malam (tanpa kepala), dengan bunyi derapan kasut but tentera.

Tidak pula diketahui sama ada hantu Jepun turut terdapat di negara-negara jajah takluk Jepun yang lain (selain Singapura).
Penelitian secara ilmiah

* Lihat juga hantu dalam masyarakat Melayu.


Kategori:Jin
BIOS

thumb|Cip BIOS lama
thumb|150x150px|ROM dengan BIOS
BIOS, dalam pengkomputan, merupakan singkatan kepada Basic Input/Output System (Sistem Input/Output Asas) atau Basic Integrated Operating System (Sistem Pengendalian Bersepadu Asas). BIOS merujuk kepada kod perisian yang dijalankan oleh komputer apabila ia mula dihidupkan. Fungsi utama BIOS ialah untuk menyediakan mesin supaya aturcara perisian lain yang disimpan di dalam pelbagai bahantara (seperti cakera keras, cakera liut dan CD) boleh dimuat, dilaksana dan mengambil alih komputer tersebut. Proses ini dikenali sebagai but (booting up).

BIOS juga boleh dikatakan sebagai atur cara berkod yang dibenamkan ke dalam suatu cip yang mengenali dan mengawal papan ibu serta pelbagai peranti komputer. Istilah BIOS adalah khusus untuk komputer peribadi. Untuk jenis komputer lain, istilah generik boot monitor, boot loader atau boot ROM biasa digunakan.

Walaupun nama BIOS itu adalah akronim, ia boleh menjadi permainan kata Greek βιος (bios), yang bermaksud kehidupan. Istilah ini pertama kali muncul dalam sistem pengendalian CP/M, memerikan bahagian CP/M yang dimuat ketika masa but yang mengantara muka terus dengan perkakasan (mesin CP/M biasanya hanya mempunyai pemuat but mudah dalam ROM). Kebanyakan versi DOS mempunyai fail bernama "IBMBIO.COM" atau "IO.SYS" yang seakan-akan BIOS cakera CP/M.
Pautan luar

* Ensiklokamus Teknologi Maklumat: BIOS secara ringkas
* Perbezaan antara BIOS dan CMOS .


Kategori:But (komputer)
Pemacu peranti

Pemacu peranti atau pemacu perisian (device driver) merupakan satu atur cara (sejenis perisian) yang bertugas untuk mengawal dan menukarkan data pemprosesan dalam bentuk yang sesuai untuk kegunaan peranti sokongan. Ia mengandungi maklumat yang diperlukan untuk menjalankan sesuatu unit khas seperti:
* pencetak
* pengimbas,
* kad bunyi,
* kad paparan,
* modem

Biasanya ia menjadi antara muka untuk berhubung dengan peranti tersebut, melalui bas komputer khas atau subsistem komunikasi yang ada pada perkakasan tersebut dengan sistem pengendalian dan aplikasi perisian. Kadangkala dipanggil pemacu sahaja, ia merupakan sejenis atur cara komputer khas yang bergantung kepada jenis perkakasan dan sistem pengendalian komputer yang digunakan. Ia membolehkan kedua-duanya berkomunikasi dan biasanya menyediakan pengendalian sampukan yang diperlukan untuk keperluan antara muka perkakasan tak segerak.
Lihat juga

* Daftar pemproses (computer register)
* Peranti Simpanan/sokongan (backup device)
* Sampukan (interrupt)

Kategori:Sistem pengendalian
Kategori:Elektronik digital
Peranti storan data

220px|thumb|Banyak jenis peranti simpanan boleh menyimpan data
thumb|Pemacu kilat USB-SD
Peranti simpanan ialah alat yang dapat menyimpan maklumat (data). Peranti ini diwujudkan berdasarkan kepada satu andaian bahawa semua pemacu cakera keras adakalanya gagal berfungsi dengan baik di sepanjang hayat penggunaanya. Disinilah fungsi utama peranti simpanan yang akan menyimpan data-data penting ke dalam sebuah cakera atau pita yang boleh ditanggalkan.

Contoh:
* Cakera liut
* Cakera optik
* Pemacu kilat USB

Kategori:Komunikasi
Kategori:Pengurusan data
Kategori:Teknologi filem dan video
Kategori:Teknologi penghasilan bunyi
Kategori:Storan komputer
Kategori:Teknologi media
Kategori:Medium storan
Kategori:Bahan seni
Kategori:Perakaman
Kategori:Sains perpustakaan dan maklumat
Mariam

Mariam ialah isteri Tunku Abdul Rahman yang pertama. Selain itu Tunku berkahwin dengan Violet Coulson dan Sharifah Rodziah binti Syed Barakbah .

Mariam seorang gadis peranakan Cina-Siam, anak tauke lombong Cina di Alor Setar.

* Akhir 1933 Mariam melahirkan anak perempuan dan dinamakan Tunku Khatijah. Kemudian anak lelaki bernama Tunku Ahmad Nerang.

* 1934 Mariam meninggal dunia kerana penyakit malaria di Kuala Nerang, Kedah.

Seorang doktor wanita Inggeris dari Pulau Pinang dijemput datang merawat isteri Tunku ini. Tetapi doktor tersebut telah tersalah suntik hingga menyebabkan Mariam meninggal dunia beberapa hari kemudian.

Namun Tunku tidak menyaman doktor wanita Inggeris tersebut sungguhpun Tunku seorang peguam dan tahu benar akan kesalahan tersebut tersebut.

Tunku menerima hal tersebut sebagai takdir sahaja.

Sejak 1934, dua anak Tunku membesar tanpa kasih sayang ibu mereka.

Kategori:Orang Malaysia berketurunan Cina
Kategori:Keluarga Tunku Abdul Rahman Putra
Kategori:Orang Malaysia berketurunan Siam
Kategori:Pasangan Perdana Menteri Malaysia
Kategori:Pemeluk Islam
5 September

5 September merupakan hari ke-248 (hari ke-249 dalam tahun lompat) dalam kalendar Gregory. Tinggal 117 hari sebelum memasuki tahun selepasnya.

Hari ini juga merupakan Hari Guru di India.
Peristiwa

thumb|130px|Sam Houston
thumb|140px|Kuar Voyager 1
kiri|thumb|140px|Kuar Dawn
* 1774 – Dalam gerak balas terhadap Parlimen British yang menggubal Akta Tak Terderita, wakil 12 daripada Tiga Belas Jajahan bersidang dalam Kongres Benua Pertama di Philadelphia.
* 1793 – Revolusi Perancis: Konvensyen Nasional mengundi untuk melaksanakan langkah menggerunkan, memulakan Pemerintahan Ganas.
* 1836 – Sam Houston (gambar) dilantik sebagai presiden pertama Republik Texas.
* 1905 – Melalui pengantaraan Presiden A.S. Theodore Roosevelt, Perjanjian Portsmouth ditandatangani di Limbungan Tentera Laut Portsmouth di New Hampshire, Amerika Syarikat, secara rasminya menamatkan Perang Jepun-Rusia.
* 1927 – Watak popular pertama Walt Disney dan Ub Iwerks Oswald the Lucky Rabbit diperkenalkan kepada umum melalui kartun animasi Trolley Troubles.
* 1972 – Peristiwa München: Kumpulan militan Palestin "Pertubuhan September Hitam" menculik 11 atlet dan jurulatih Israel di Sukan Olimpik Munich.
* 1977 – NASA melancarkan kuar angkasa lepas Voyager 1 (gambar), kini objek buatan manusia terjauh dari Bumi.
* 2005 – Pesawat Penerbangan Mandala RI 091 terhempas di Medan, Sumatera, Indonesia, mengorbankan lebih 140 orang.
* 2012 – Kuar Dawn NASA (gambar konsep) meninggalkan orbit asteroid 4 Vesta, menuju planet kerdil Ceres.
* 2013 – Massif Tamu di dasar Lautan Pasifik, dilaporkan ialah sebuah gunung berapi tunggal, menjadikannya yang terbesar di Bumi.
Kelahiran

* 1946- Freddie Mercury, penyanyi kumpulan Queen

----


Kategori:Hari dalam tahun
Pengimbas

thumb|right|Pengimbas atas meja
Pengimbas imej (image scanner) merupakan peranti yang menukarkan semua teks, lukisan, gambar, objek dan lain-lain ke bentuk digital. Teknologi sistem pengimejan telah mencetuskan industri imej dokumen elektronik (electronic document imaging) dengan menggabungkan penggunaan pengimbas, kamera digital dan lain-lain
Teknologi imbasan

Pengimbas menggunakan dua jenis teknologi optik iaitu sama ada Charge-Coupled Device (CCD) atau Contact-Image Sensor (CIS). CCD adalah teknologi lama yang digunakan oleh pengimbas dan ia menyerupai teknologi mesin fotokopi manakala CIS adalah teknologi baru yang menggunakan penderia sebagai perantara tangkapan imej.

Namun begitu teknologi CIS tidak mampu menghasilkan gambar yang baik walaupun ia mampu menghasilkan pengimbas yang nipis dan ringan. Manakala teknologi CCD pula membolehkan gambar diimbas dengan baik dan cantik walaupun ia berat dan agak sensitif kepada gegaran. Dari segi harga pula CIS adalah mahal berbanding dengan CCD.

Kini pengimbas juga mengadakan sejenis ciri mudah dalam penggunaannya iaitu imbasan sesentuh (one-touch scanning). Dengan ciri ini ia memberikan kemudahan sebuah mesin fotokopi kepada pengimbas dan pengguna hanya perlu meletakkan dokumen pada pengimbas kemudian tekan butang pada pengimbas, seterusnya pengimbas akan menghantar data kepada PC.
Pautan luar

* Pengimbas : glosari it SMTT


Kategori:Kelengkapan pejabat
Kategori:Peranti komputer
Papan kekunci (pengkomputan)

thumb|300px|Papan kekunci biasa

Papan kekunci merupakan peranti yang paling lazim dikenali dan digunakan untuk memasukkan data ke dalam komputer. Ia terdiri daripada butang-butang tekan (kekunci) huruf dan angka serta aksara lain disusun mengikut turutan tertentu berkesinambungan dari rekaan kekunci yang ada pada mesin taip. Papan kekunci merupakan peranti input persisian yang dimodelkan seperti papan kekunci yang terdapat di mesin taip.
Gambaran umum
Kefungsian

Papan kekunci mempunyai pengawal (controller) dan penimbal (buffer) kekunci. Segala yang ditaip akan disimpan dalam penimbal (boleh lebih daripada satu simbol disimpan) dan kemudiannya akan diimbas oleh pemproses komputer setelah menerima isyarat sampukan (interrupt) daripada pengawal kekunci.

Papan kekunci hari ini secara amnya menggunakan litar bersepadu untuk menjalankan fungsi-fungsi tertentu:

* menentukan gabungan 1 dan 0, iaitu kod perduaan, untuk dihantar ke CPU bergantung kepada kekunci yang ditekan.
* bersaling tukar antara kekunci besar dan kekunci kecil.
* mengulangi kod kekunci jika kekunci tersebut ditekan lama.
* menyimpan secara sementara atau "menimbal" masukan jika kekunci ditaip terlalu pantas.

Penekan suatu kekunci secara langsungnya menekan suis menghantar suatu isyarat kepada sistem pengendalian yang akan memadankan isyarat dengan arahan yang telah ditetapkan dalam pengaturcaraan sistem itu sendiri, lalu maklumat tersebut diterjemahkan unit pemprosesan pusat kepada keluaran (output) yang boleh dipaparkan pada skrin.
Susunan

Sepertimana yang telah diterangkan, susunan kekunci mewakili setiap huruf dan aksara dikembangkan untuk melambatkan penaipan daripada terlalu laju lalu mampu merosakkan kekunci mekanik; QWERTY adalah susunan paling lazim untuk menaip abjad Rumi, namun terdapat juga susunan berbeza mengikut kelaziman bahasa pilihan pengguna.
Rujukan


Pautan luar

* Ensiklokamus Teknologi Maklumat: Papan kekunci secara ringkas


Kategori:Perkakasan komputer
1954

:Rencana ini adalah berkenaan dengan tahun 1954. Bagi kegunaan lain, sila lihat 1954 (nombor).


1954 merupakan tahun biasa yang bermula pada hari Jumaat. Ia berlangsung dari 25 Rabiulakhir hingga 6 Jamadilawal 1374.

Peristiwa

Mac

* 13 Mac: Imperial Airways ditubuhkan
Mei

* 6 Mei: Roger Bannister menjadi orang pertama berlari sejauh 1 batu di bawah 4 minit.
Jun

* 27 Jun: Stesen janakuasa atom/nuklear pertama dibuka di Obnisnsk, berhampiran Moscow.
Tarikh tepat tidak pasti

* FACOM 100, komputer Jepun yang pertama, dikilang oleh Fujitsu.
* Texas Instrument mengumumkan pengeluaran transistor silikon secara komersil.
* Syarikat Commodore ditubuhkan oleh Jack Tramiel.
Kelahiran

* 25 Mei - Sudirman Hj Arshad, penyanyi Malaysia (m. 1992)
* 14 Jun - Muammar Z.A., Qari nasional dan antarabangsa.
Kematian
25 Jun

25 Jun merupakan hari ke-176 (hari ke-177 dalam tahun lompat) dalam takwim Gregorius. Tinggal 189 hari sebelum memasuki tahun selepasnya.

Hari ini juga merupakan:
* Hari Taraf Negara di Croatia dan Slovenia
* Hari Kemerdekaan di Mozambique (1975).
* Hari Raya Aidilfitri (2017).
Peristiwa

thumb|130px|George Armstrong Custer

* 1658 – Askar-askar Empayar Sepanyol galgal merampas Jamaica sewaktu Pertempuran Rio Nuevo dalam Perang Inggeris-Sepanyol yang berlaku pada ketika itu.

* 1876 - Perang Black Hills: Kolonel Tentera Darat Amerika Syarikat George Armstrong Custer (gambar) terbunuh dalam Pertempuran Little Bighorn
* 1910 - L'Oiseau de feu, sebuah konsert ballet gubahan Igor Stravinsky pertama yang paling terkenal, dipersembahkan buat kali pertama di Paris.
* 1919: Aircraft Transport and Travel (AT&T) melancarkan penerbangan perdagangan yang pertama di dunia dengan penerbangan antara London dan Paris.
* 1938 - Dr. Douglas Hyde dilantik secara rasmi sebagai Presiden Ireland yang pertama.
* 1950 - Perang Korea bermula dengan serangan awal fajar Korea Utara melintasi paralel utara ke-38 ke Korea Selatan.
* 1967 - Lebih 400 juta orang di seluruh dunia menonton Our World, rancangan televisyen satelit antarabangsa langsung yang pertama.
* 1975 - Mozambique mengisytharkan kemerdekaan daripada Portugal.
* 1991 - Croatia dan Slovenia mengisytiharkan kemerdekaan daripada Yugoslavia.
* 1996 - Pengeboman Menara Khobar di Khobar, Arab Saudi menyebabkan kematian 19 anggota tentera Amerika Syarikat dan seorang Saudi, serta 372 orang berbilang kewarganegaraan cedera.
* 2006 - Askar Israel Gilad Shalit diculik Hamas dalam satu serangan rentas perbatasan di Genting Gaza, dan ditahan sehingga 2011.
* 2010 – Seramai 40 orang Ulama Muda Salafi menyertai UMNO, yang mana kemasukan mereka telah mengubah landskap politik di Malaysia ke dimensi yang baharu.
* 2012 - Calon Parti Kebebasan dan Keadilan, Mohammed Mursi secara rasmi terpilih sebagai Presiden Mesir.
* 2013 - Amir Qatar, Syeikh Hamad bin Khalifa Al Thani menyerahkan kuasa kepada puteranya, Tamim bin Hamad Al Thani.
Kelahiran

* 1935 - Taufiq Ismail, penyajak dan aktivis dari Indonesia
* 1936 - Jusuf Habibie, Presiden Indonesia ke-3
* 1949 - Yoon Joo-sang, pelakon Korea Selatan
* 1961 - Ricky Gervais, penyanyi, pelakon dan pelawak dari England
* 1979 - Benjamin Mora, seorang jurulatih bola sepak pasukan JDT
* 1982 - Rain, penyanyi dan pelakon dari Korea Selatan
* 2016 - YAM Tunku Kalsom Aminah Sofiah ibni Tunku Ismail, seorang Puteri sulung Tunku Mahkota Johor
Kematian

* 1861 - Abd-ul-Mejid I, Sultan Empayar Uthmaniyah
* 1984 - Michel Foucault, sejarawan dan filsuf Perancis (lahir 1926)
* 1995 - Ernest Walton, ahli fizik dan cendekiawan Ireland, pemenang Hadiah Nobel (lahir 1903)
* 2009 - Michael Jackson, penyanyi Amerika Syarikat


Kategori:Hari dalam tahun
1919

:Rencana ini adalah berkenaan dengan tahun 1919. Bagi kegunaan lain, sila lihat 1919 (nombor).


1919 merupakan tahun biasa yang bermula pada hari Rabu. Ia berlangsung dari 28 Rabiulawal 1337 hingga 18 Rabiulakhir 1338.

Peristiwa

Jun

* 25 Jun: Aircraft Transport and Travel (AT&T) melancarkan penerbangan komersial pertama dunia dengan menghubungkan London dan Paris.
* 28 Jun: Perjanjian Versailles yang mengakhiri Perang Dunia I dengan Jerman ditandatangani.
Tarikh tepat tidak pasti

* Computing-Tabulating-Recording Company (Syarikat Pengiraan-Penjadualan-Perakaman) memasuki pasaran Eropah.
Kematian
Fiuslaj

thumb|250px|Fiuslaj pesawat Boeing 737

Fiuslaj (daripada Perancis fuselé "spindle-shaped") adalah bahagian utama pesawat yang menempatkan krew dan penumpang ataupun kargo. Bagi pesawat-pesawat kecil, fiuslajnya dicantumkan dengan enjinnya sekali. Umumnya, bagi pesawat-pesawat besar, fiuslaj berbentuk silinder dan panjang. Fiuslaj juga digunakan untuk kawalan kedudukan dan penstabilan permukaan dalam perhubungan khusus ke permukaan dinaikkan, yang diperlukan untuk kestabilan pesawat dan mudah dikendalikan.
Jenis-jenis struktur

center|550px

* 1: Subsonik
* 2: Kelajuan tinggi / supersonik
* 3: Subsonik muatan besar
* 4: Supersonik mudah dikendalikan
* 5: Bot terbang
* 6: Hipersonik
Galeri


Image:Airbus A340 Intérieur Fuselage Arrière.JPG|Interior rear-end of the main passenger level on an Airbus A340, showing the rear bulkhead as well as a doorway opening

Image:Boeing 747 Le Bourget FRA 002.jpg|Rough Boeing 747 interior airframe

Image:christen.eagle.2.g-ccyo.arp.jpg|The fuselage can be short, and seemingly unaerodynamic, as in this Christen Eagle 2

Image:Glider fuselage schematic.JPG|Glider fuselage schematic


Pautan luar

* NASA page on fuselage
* Institute of Aircraft Design and Lightweight Structures (IFL)


Kategori:Istilah penerbangan
Kategori:Komponen pesawat
14 Januari

14 Januari merupakan hari ke-14 dalam takwim Gregorius. Tinggal 351 hari (atau 352 hari bagi tahun lompat) sebelum memasuki tahun selepasnya.

Hari ini juga merupakan hari Tahun Baru dalam aturan takwim Julius dan Makar Sankranti di India.
Peristiwa

thumb|130px|Ratu Margrethe II
thumb|140px|Bendera Lima Salib Georgia
kiri|thumb|140px|Costa Concordia terlingkup
* 1301 - Dinasti Árpád yang telah memerintah Hungary sejak akhir abad ke-9 berakhir dengan kematian Raja Andrew III.
* 1501 - Martin Luther, 17 tahun, memasuki Universiti Erfurt.
* 1514 - Paus Leo X mengeluarkan titah menentang perhambaan.
* 1539 - Sepanyol mengilhak Cuba.
* 1641 - Belanda berjaya menawan kerajaan Melaka dari penjajahan Portugis
* 1724 - Pemerintah Bourbon pertama di Sepanyol, Felipe V melepaskan takhta kepada putera sulungnya Luis.
* 1900 - Opera Giacomo Puccini Tosca, berdasarkan La Tosca oleh Victorien Sardou, mengadakan tayangan perdananya di Teatro Costanzi di Rom.
* 1939 - Norway menuntut Tanah Ratu Maud di Antartika sebagai wilayah tanggungan.
* 1942 - Pertempuran Jambatan Gemencheh: Pasukan Tentera Jepun diserang hendap oleh askar-askar Australia.
* 1943 - Perang Dunia Kedua: Franklin D. Roosevelt dan Winston Churchill memulakan Persidangan Casablanca untuk membincangkan strategi dan mengkaji langkah seterusnya dalam perang.
* 1943 - Franklin D. Roosevelt menjadi Presiden Amerika Syarikat pertama yang menaiki pesawat sewaktu memegang jawatan tersebut. Beliau terbang dari Miami, Florida ke Maghribi untuk bertemu dengan Winston Churchill untuk membincangkan Perang Dunia II.
* 1950 - Prototaip terawal MiG-17 menjayakan penerbangan sulungnya.
* 1954 - Joe DiMaggio mengahwini Marilyn Monroe.
* 1972 - Ratu Margrethe II (gambar) menaiki takhta Denmark di bawah akta pewarisan yang baharu.
* 1986 - Penerbangan pertama Boeing 767-300.
* 1998 - Para penyelidik di Dallas, Texas mengemukakan penemuan enzim yang membantut proses penuaan dan kematian sel (apoptosis).
* 2000 - Satu tribunal PBB menjatuhkan hukuman penjara 25 tahun terhadap lima orang Croat Bosnia atas kesalahan membunuh lebih 100 umat Islam di sebuah perkampungan Bosnia pada tahun 1993.
* 2004 - Bendera kebangsaan Republik Georgia, Bendera Lima Salib (gambar) digunakan semula secara rasmi selepas lebih kurang 500 tahun tidak digunakan.
* 2005 - Kuar angkasa lepas Huygens mendarat di bulan Titan berhampiran planet Zuhal.
* 2010 - Dua bas berlanggar berhampiran Lae, Papua New Guinea, membunuh lebih 40 orang.
* 2011 - Presiden Zainal Abidin bin Ali meninggalkan Tunisia akibat bantahan di seluruh negara dan Fouad Mebazaa menjadi pemangku.
* 2012 - Di Republik China di Taiwan, Ma Ying-jeou terpilih semula sebagai presiden.
* 2012 - Kapal persiaran Costa Concordia terkandas dan terlingkup (gambar) di luar pantai Tuscany, Itali, menyebabkan 11 orang maut.
Kelahiran

* 1861 - Mehmed VI, Sultan Empayar Uthmaniyyah.
* 1912 - Abdul Jamil Abdul Rais, seorang Menteri Besar Selangor ke-6.
* 1948 - Tuanku Muhriz, Yang Dipertuan Besar Negeri Sembilan Darul Khusus.
Kematian

* 1976 - Tun Abdul Razak, Perdana Menteri Malaysia ke-2


Kategori:Hari dalam tahun